Ilmoitus lopullisen tasoitustullin käyttöönotosta Intiasta peräisin olevan, läpimitaltaan alle 1 mm:n ruostumattoman teräslangan tuonnissa annetun neuvoston asetuksen (EY) N:o 1601/1999 nopeutetun tarkastelun vireillepanosta



Virallinen lehti nro C 175 , 23/07/2002 s. 0004 - 0005



Ilmoitus lopullisen tasoitustullin käyttöönotosta Intiasta peräisin olevan, läpimitaltaan alle 1 mm:n ruostumattoman teräslangan tuonnissa annetun neuvoston asetuksen (EY) N:o 1601/1999 nopeutetun tarkastelun vireillepanosta (2002/C 175/04) Komissio on vastaanottanut neuvoston asetuksen (EY) N:o 2026/97(1), jäljempänä "perusasetus", 20 artiklan mukaisen nopeutettua tarkastelua koskevan pyynnön, jonka kohteena on Intiasta peräisin olevan, läpimitaltaan alle 1 mm:n ruostumattoman teräslangan tuonti, johon sovelletaan neuvoston asetuksella (EY) N:o 1601/1999(2) käyttöön otettua lopullista tasoitustullia. 1. Tarkastelua koskeva pyyntö Pyynnön jätti intialainen vientiä harjoittava tuottaja Garg Sales Co. PVT Ltd, jäljempänä "hakija". 2. Tuote Tarkastelun kohteena oleva tuote, jäljempänä "tarkasteltavana oleva tuote", on Intiasta peräisin oleva ruostumaton teräslanka, jonka läpimitta on alle 1 mm ja jossa on vähintään 2,5 painoprosenttia nikkeliä, ei kuitenkaan lanka, jossa on vähintään 28, mutta enintään 31 painoprosenttia nikkeliä ja vähintään 20, mutta enintään 22 painoprosenttia kromia; tuote luokitellaan nykyisin CN-koodiin ex 7223 00 19. Tämä CN-koodi annetaan ainoastaan ohjeellisena. 3. Voimassa olevat toimenpiteet Nykyisin voimassa oleva toimenpide on asetuksella (EY) N:o 1601/1999 käyttöön otettu lopullinen tasoitustulli, jonka perusteella Intiasta peräisin olevan, läpimitaltaan alle 1 mm:n ruostumattoman teräslangan, mukaan luettuna hakijan tuottama teräslanka, tuontiin sovelletaan 44,4 prosentin lopullista tasoitustullia, lukuun ottamatta erikseen mainittuja yrityksiä, joihin sovelletaan yksilöllisiä tulleja. 4. Tarkastelun perusteet Hakija väittää, että sitä ei tutkittu tasoitustoimenpiteen perustana olleena tutkimusajanjaksona eli 1 päivän huhtikuuta 1997 ja 31 päivän maaliskuuta 1998 välisenä aikana, jäljempänä "alkuperäinen tutkimusajanjakso", muista syistä kuin yhteistyöstä kieltäytymisen vuoksi. Hakija väittää lisäksi, että se ei vienyt tarkasteltavana olevaa tuotetta yhteisöön alkuperäisen tutkimusajanjakson aikana ja ettei se ole etuyhteydessä yhteenkään niistä vientiä harjoittavista tuottajista, joihin sovelletaan voimassa olevaa toimenpidettä. Lisäksi se väittää alkaneensa viedä tarkasteltavana olevaa tuotetta yhteisöön alkuperäisen tutkimusajanjakson jälkeen. Edellä todetun perusteella se on pyytänyt, että sille määritettäisiin yksilöllinen tulli. 5. Menettely Asianomaisille yhteisön tuottajille on ilmoitettu edellä mainitusta pyynnöstä ja niille on annettu tilaisuus esittää huomautuksia. Kuultuaan neuvoa-antavaa komiteaa komissio on päättänyt, että on olemassa riittävä näyttö nopeutetun tarkastelun vireille panemiseksi, joten se panee tarkastelun vireille perusasetuksen 20 artiklan mukaisesti. a) Kyselylomakkeet Saadakseen tutkimuksensa kannalta välttämättöminä pitämiään tietoja komissio lähettää kyselylomakkeen pyynnön esittäjälle. b) Tietojen kerääminen ja osapuolten kuuleminen Asianomaisia osapuolia, edellyttäen että ne voivat osoittaa, että tarkastelun tulokset todennäköisesti vaikuttavat niihin, kehotetaan esittämään näkökantansa kirjallisesti ja toimittamaan vastaukset tämän ilmoituksen 5 kohdan a alakohdassa mainittuun kyselylomakkeeseen tai muut tarkastelussa huomioon otettavat tiedot. Nämä tiedot ja niitä tukeva näyttö on toimitettava komissiolle tämän ilmoituksen 6 kohdan a alakohdassa asetetussa määräajassa. Komissio voi lisäksi kuulla asianomaisia osapuolia, jos ne pyytävät sitä ja osoittavat, että niiden kuulemiseen on olemassa erityisiä syitä. Pyyntö on esitettävä tämän ilmoituksen 6 kohdan b alakohdassa asetetussa määräajassa. 6. Määräajat a) Osapuolten ilmoittautuminen, kyselylomakkeiden palauttaminen ja muiden tietojen toimittaminen Jotta asianomaisten osapuolten huomautukset voitaisiin ottaa tutkimuksessa huomioon, niiden on ilmoittauduttava ottamalla yhteyttä komissioon, esitettävä näkökantansa ja toimitettava vastaukset kyselyyn tai muut tiedot 40 päivän kuluessa tämän ilmoituksen julkaisemisesta Euroopan yhteisöjen virallisessa lehdessä, jollei toisin ilmoiteta. Huomiota kiinnitetään siihen, että useimpien perusasetuksessa säädettyjen menettelyllisten oikeuksien käyttö edellyttää asianomaisen osapuolen ilmoittautumista edellä mainitussa määräajassa. b) Kuulemiset Asianomaiset osapuolet voivat myös pyytää saada tulla komission kuulemiksi samassa 40 päivän määräajassa. 7. Kirjalliset huomautukset, kyselylomakkeiden vastaukset ja kirjeenvaihto Asianomaisten osapuolten on esitettävä kaikki huomautuksensa ja pyyntönsä kirjallisina (ei sähköisessä muodossa, ellei toisin ilmoiteta) ja niissä on oltava asianomaisen osapuolen nimi, osoite, sähköpostiosoite, puhelinnumero ja faksi- ja/tai teleksinumero. Komission osoite: European Commission Directorate-General for Trade Directorate B Office: J-79 - 05/16 B - 1049 Brussels Faksi (32-2) 295 65 05 Teleksi: COMEU B 21877. 8. Yhteistyöstä kieltäytyminen Jos asianomainen osapuoli kieltäytyy antamasta tai ei muutoin toimita tarvittavia tietoja määräajassa tai merkittävällä tavalla vaikeuttaa tutkimusta, päätelmät, jotka voivat olla myönteisiä tai kielteisiä, voidaan tehdä käytettävissä olevien tietojen perusteella perusasetuksen 28 artiklan mukaisesti. Jos asianomaisen osapuolen todetaan toimittaneen vääriä tai harhaanjohtavia tietoja, näitä tietoja ei oteta huomioon ja niiden sijasta voidaan käyttää käytettävissä olevia tietoja. (1) EYVL L 288, 21.10.1997, s. 1. (2) EYVL L 189, 22.7.1999, s. 26.